# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 7/2013

|  |  |  |  |
| --- | --- | --- | --- |
| **6.2/2013-V** | Vedenie STU ukladá pripraviť návrh príkazu rektora na zabezpečenie koncepcie politiky BOZP na r. 2013-2015 a program jej realizácie v zmysle predložených pripomienok. | 13.3.2013 | D. Faktor |

# zo zasadnutia Vedenia STU zo dňa 13. 3. 2013

**PRÍTOMNÍ: podľa prezenčnej listiny**

**PROGRAM:**

1. Kontrola úloh
2. Harmonogram a spôsob rekonštrukcie študentských domovov
3. Aktualizácia nákladov na sťahovanie Nakladateľstva STU
4. Návrh Príkazu rektora „Úlohy vyplývajúce z Koncepcie politiky bezpečnosti a ochrany zdravia pri práci na roky 2013 až 2015 v podmienkach Slovenskej technickej univerzity v Bratislave“
5. Stav financovania projektov ŠF na fakultách STU
6. Návrh na odsúhlasenie uzatvorenia NZ a dodatkov k NZ
7. Návrh koncepcie označenia priestorov v budove Rektorátu STU
8. Rôzne

**PREDLOŽENÉ MATERIÁLY:**

1. Kontrola úloh (E. Jevčáková)
2. Harmonogram a spôsob rekonštrukcie študentských domovov (M. Sokol)
3. Aktualizácia nákladov na sťahovanie Nakladateľstva STU (M. Sokol)
4. Návrh Príkazu rektora „Úlohy vyplývajúce z Koncepcie politiky bezpečnosti a ochrany zdravia pri práci na roky 2013 až 2015 v podmienkach Slovenskej technickej univerzity v Bratislave“ (D. Faktor)
5. Stav financovania projektov ŠF na fakultách STU (D. Faktor)
6. Návrh na odsúhlasenie uzatvorenia NZ a dodatkov k NZ (D. Faktor)
7. Návrh koncepcie označenia priestorov v budove Rektorátu STU – prezentácia (D. Faktor)
8. Rôzne

**K BODU1: Kontrola úloh**

Splnené úlohy:

Odložené úlohy:

|  |  |  |  |
| --- | --- | --- | --- |
| **1/20/2012-V** | V STU ukladá v rámci návrhu reorganizácie VC STU a nastavenie vzťahov VC s fakultami STU pripraviť Variant I.:Vykazovanie alikvotnej časti výsledkov výskumnej činnosti pracovníkov participujúcich na riešení spravovaných projektov (publikačné aktivity deklarované v monitorovacích správach pre ASFEU) a prípadné preukázateľné aktivity smerujúce k získavaniu a riešeniu grantových projektov vykazovať v rámci Výskumného centra a toto zohľadniť pri ročnom nápočte dotačných prostriedkov pre Výskumné centrum | 17.4.2013 | S. Biskupič,D. Faktor |

**K BODU 2: Harmonogram a spôsob rekonštrukcie študentských domovov**

Materiál prezentoval prorektor Sokol.

Dokument sa predložil v súvislosti s riešením nevyhovujúceho technického stavu objektov ŠD

Mladosť a ŠD J. Hronca.

**UZNESENIE: 7.1/2013-V**

Vedenie STU schvaľuje Harmonogram a spôsob rekonštrukcie študentských domovov s pripomienkou. Výška investícií na rekonštrukciu študentských domovov STU závisí od schválenia pridelených finančných prostriedkov v AS STU dňa 25.3.2013.

**K BODU 3: Aktualizácia nákladov na sťahovanie Nakladateľstva STU**

Materiál prezentoval prorektor Sokol.

Materiál informoval o potrebe presťahovania Nakladateľstva STU do nových priestorov. Existujúce priestory sú určené pre Univerzitný vedecký park STU. Dokument bol pripomienkovaný priamo na zasadnutí Vedenia a premenovaný na „Koncepciu riešenia Nakladateľstva STU“.

**UZNESENIE: 7.2/2013-V**

Vedenie STU schvaľuje návrh na koncepciu riešenia Nakladateľstva STU s dvoma alternatívami:

Alternatíva A)

* Schvaľuje organizačnú zmenu Nakladateľstva STU tak, že sa zruší polygrafická výroba, ponechá sa len vydavateľská časť a adekvátne tomu sa zníži počet zamestnancov Nakladateľstva STU.
* Žiada vypracovať zmenu organizačného poriadku Nakladateľstva STU. Z: kvestor

 T: bude doplnený po prerokovaní v KR STU

* Žiada v spolupráci so Stavebnou fakultou nájsť kancelárske a skladové priestory
(6 kancelárií + sklad).

 Z: prorektor Sokol

Alternatíva B)

* Schvaľuje presťahovanie Nakladateľstva STU do priestorov vo dvore Kampusu BA centrum
* Žiada vypracovať projekt rekonštrukcie priestorov a vypísanie verejného obstarávania na

 dodávateľa stavby.

 Z: prorektor Sokol

Vedenie STU odporúča predložiť materiál na zasadnutie Kolégia rektora dňa 10.4.2013.

**K BODU 4: Návrh Príkazu rektora „Úlohy vyplývajúce z Koncepcie politiky bezpečnosti a ochrany zdravia pri práci na roky 2013 až 2015 v podmienkach Slovenskej technickej univerzity v Bratislave“**

Materiál prezentoval kvestor.

Príkaz rektora vyplynul z povinnosti zamestnávateľa vydať predpis s počtom zamestnancov vyšším ako 11. Dokument zveruje právomoc rektora v oblasti BOZP kvestorovi.

Dokument sa predložil ako plnenie úlohy č. 6.2/2013-V zo zasadnutia V STU zo dňa 27.2.2013.

**UZNESENIE: 7.3/2013-V**

Vedenie STU berie na vedomie Návrh Príkazu rektora „Úlohy vyplývajúce z Koncepcie politiky

bezpečnosti a ochrany zdravia pri práci na roky 2013 až 2015 v podmienkach Slovenskej

technickej univerzity v Bratislave“ a odporúča predmetný príkaz rektora vydať.

**K BODU 5: Stav financovania projektov ŠF na fakultách STU**

Materiál prezentoval kvestor ako informáciu o stave financovania projektov zo štrukturálnych fondov EÚ administrovaných na fakultách STU k 31.1.2013.

**UZNESENIE: 7.4/2013-V**

Vedenie STU berie na vedomie stav financovania projektov zo štrukturálnych fondov EÚ administrovaných na fakultách STU a odporúča predložiť informáciu na zasadnutie Kolégia rektora dňa 10.4.2013.

**K BODU 6: Návrh na odsúhlasenie uzatvorenia NZ a dodatkov k NZ**

Materiál prezentoval kvestor.

**UZNESENIE: 7.5/2013-V**

Vedenie STU ako kolektívny orgán dal predchádzajúci súhlas k uzavretiu nájomnej zmluvy špecifikovanej v bode 1) so zásadnou pripomienkou. Doba nájmu sa uzatvára na 3 roky, tzn. od 1.3.2013 do 29.2.2016.

1. NZ s nájomcom fy MONOGRAM Technologies, spol. s r. o., Cintorínska 3/B, Bratislava. Nájom nebytových priestorov nachádzajúcich sa v objekte FIIT STU, Ilkovičova 3, Bratislava. Doba nájmu od 01.03.2013 do 29.02.2016. Ročné nájomné je vo výške 55 881,40 €, pri cene 50 € za m2/rok kancelárie, 25 €/m2 kuchynky a 15 € m2/rok skladové priestory, WC, schodisko, serverovňa, terasa . Nájomca bude nebytový priestor využívať v súlade s predmetom svojho podnikania, ktoré súvisí s činnosťou nájomcu podľa výpisu zo ŽR.

Cena je v súlade so smernicou č. 3/2011-N.

Vedenie STU ako kolektívny orgán dal predchádzajúci súhlas k uzavretiu dodatku k nájomnej

Zmluve špecifikovanej v bode 2) bez pripomienok.

1. Dodatok č. 1 k NZ s nájomcom JUDr. Barbora Vrbová, A, Gwerkovej 1535/2, Bratislava. Nájomca užíva nebytový priestor nachádzajúci sa v ŠD J. Hronca, Bernolákova 1 – ako advokátsku kanceláriu. Dodatkom č. 1 sa predlžuje doba nájmu od 01.04.2013 do 31.03.2015. (Kancelária 90 €/m2)

Cena je v súlade so smernicou č. 3/2011 –N.

**K BODU 7: Návrh koncepcie označenia priestorov v budove Rektorátu STU – prezentácia**

Materiál prezentoval kvestor.

Predstavil ponuku a náhľady informačného systému – označenia priestorov Rektorátu STU.

**UZNESENIE: 7.6/2013-V**

Vedenie STU prerokovalo návrh koncepcie označenia priestorov v budove Rektorátu STU s

pripomienkami.

**ÚLOHA: 7.1/2013-V**

Vedenie STU ukladá vypracovať alternatívny návrh informačného systému, resp. označenia

priestorov Rektorátu STU.

Z: M. Sokol

T: 12.6.2013

**INFORMÁCIE A OZNAMY:**

Rektor

* informoval členov Vedenia o stretnutí rektorov k problematike komplexnej akreditácie, na ktorom bolo predložených cca 300 pripomienok; skonštatoval, že za SRK nebude jednotný názor
* pozval členov Vedenia na stretnutie s p. Cynthiou Carr, expertkou Fulbrightovej komisie z University of California, Riverside, ktoré sa uskutoční v pondelok 18.3.2013 o 14:00 hod. vo veľkej zasadačke R STU, je potrebné zabezpečiť účasť 2-3 zástupcov jednotlivých fakúlt STU

Prorektor Biskupič

* informoval o pozvaní Európskej komisie zúčastniť sa U-Multirank
* upozornil na zámer MŠVVaŠ SR odovzdávať cenu Samuela Mikovíniho, je potrebné značku – cenu oficiálne zaregistrovať

Prorektor Peciar

* informoval o stave ankety „Najlepší učiteľ STU“

Členovia Vedenia z dôvodu Veľkonočných sviatkov požiadali prorektora Peciara o možnosť presunutia divadelného predstavenia ku Dňu učiteľov dňa 28.3.2013 na neskorší termín.

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **Marec** | 20.3.2013 | VR STU | 9:00 |  |
|  | 25.3.2013 | AS STU | 12:30, resp. 13:00 | Čas bude upresnený po vyjadrení AS |
|  | 27.3.2013 | V STU | 9:00 |  |
|  | 28.3.2013 |  |  | 19:00 Deň učiteľov |

Zapísala: 17.3.2013 Zápisnicu overil: 18.3.2013

Erika Jevčáková prof. Ing. Marián Peciar, PhD.